Gandia celebra la protecció dels Serveis Socials
20 febrer 2019

## Gandia celebra la protecció dels Serveis Socials20 febrer 2019Última actualització: 14 juliol 2025

![](../gestion/img/_AO_6146-copia.jpg)  
  

La **Directora general de Serveis Socials i Persones en Situació de Dependència, Mercè Martínez i Llopis**, i el **regidor de Responsabilitat Social, Nahuel González**, han presentat hui davant les entitats socials, professionals dels Serveis Socials de l’Ajuntament i la corporació municipal la campanya de divulgació ”Els Serveis Socials són la Quarta Pota”, promoguda per la Conselleria d’Igualtat i Polítiques Inclusives, amb la qual es pretén posar en valor els serveis socials municipals i els seus professionals com a pilars fonamentals de l’estat del benestar, al costat de la sanitat, l’educació i el sistema de pensions.

    _“Volem celebrar la quarta pota de la cadira que fins ara estava trencada, per l’abandonament dels governs anteriors. Amb la nova llei, des del Botànic li hem fet un sistema de protecció als Serveis Socials equiparable a l’educació, la sanitat i les pensiones, les altres tres potes de l’estat del benestar. A la Comunitat Valenciana havia desaparegut, no existia, per això volem reivindicar-lo i agrair als professionals i als equips de govern que el fan possible, que han apostat pels serveis socials”,_ ha explicat Martínez.  

    Per la seua banda, González ha agraït l’aposta de la Conselleria pels serveis socials i per _“dotar-nos de millors recursos, una ferramenta de transformació social. També per treballat colze a colze amb els ajuntaments i que hui té visibilitat en un acte de celebració”_.

        La campanya pretén donar a conèixer els programes i serveis municipals que presta la Generalitat i l’Ajuntament, així com  els diferents perfils professionals dels Serveis Socials que atenen la ciutadania.

[Twittear](https://twitter.com/share)